EZ EGY KITALÁLT TÖRTÉNET.
BÁRMI HASONLÓSÁG VALÓS ÉLŐ VAGY HOLT SZEMÉLYEKKEL,
ESEMÉNYEKKEL, HELYEKKEL PUSZTÁN A VÉLETLEN MŰVE.
Szia.
De van lasagne a sütőben.
Klassz… Milyen alkalomból?
Hát…
Megkérem a kezed.
A gyűrű a szószban van, úgyhogy vigyázz.
Már épp ideje, a lányod mindjárt befejezi a gimit.
Hú, mi ez?
- Ami készítette. - De miért iszod meg?
Mert jó barát vagyok.
De ő nincs itt. Nem tud róla.
De én tudom, oké? És ha elfelejtetted volna,
én az elvek embere vagyok, ha nem vetted volna észre.
Apropó, elvek,
valamit meg akarok beszélni veled.
Szóval…
Ha eljön az ideje,
és még van rá idő,
szeretném, ha lenne választásom…
Lesz egy pont, amikor nem lesz ok tovább itt tartani engem erővel.
Itt tartani? Hogy érted?
Ez egy Meginim utcai postafiók kulcsa.
Egy kis boríték van benne két kapszulával.
Ne kérdezd, hol szereztem.
Ez drámaian hangzik, de nem az.
Olyanok, mint az Advil, nem akartam, hogy itt legyenek a házban.
Váltsunk témát. Most.
Ha kórházban kötök ki…
és szenvedek,
és már nem tehetnek értem semmit…
Nem beszélek veled erről.
- Hagyjál békén. - Akkor kit kérjek meg?
Kérd meg Amit, nyilván.
- Nem viccelek. - Én sem. Vidd innét ezt a kulcsot.
Nem viccelek.
Oké, ezt nem bírom…
Hol van a…
Talán tévednek.
Mit mondasz, Benno? Van rá esély?
Ezt fontolóra veszem ma estére.
Megkérem a kezed.
A gyűrű a szószban van, úgyhogy vigyázz.
Hű, hogy te mekkora egy…
Rohadék vagy! Szégyelld magad!
Megversz egy beteget?
FELTÉTEL NÉLKÜL
- Mikor fog ideérni? - A találkozó kilenckor van.
- Elküldték a jelentést? - Igen.
Vegyük át együtt.
Orna Levy, 43 éves, férjezett, egygyermekes anya.
Izraelben született, Kirjat-Mockinban, születése óta ott él.
Levynének nincs felsőfokú végzettsége, csak gimnáziumi érettségije.
A család anyagi helyzete megromlott,
mivel a férj Alzheimer-kór jeleit kezdte mutatni egy évtizeddel ezelőtt.
A férjet nemrégiben intenzív osztályra szállították,
súlyos tüdőgyulladás és jelentős állapotromlás miatt.
Levyné viselkedése nagyfokú kockázatkerülést mutat,
hajlamos a konfliktuskerülésre, érzelmi ellenálló képessége korlátozott.
Ennyi. Nincs további információ.
Különös, hogy egy ilyen nőnek ilyen lánya van.
Kérem, jöjjön be.
Orna, nagyon örvendek. Peter vagyok.
Vadim Ulmanszkij, kirendelt védő.
Nagyon örvendek.
Elmondta bárkinek, hogy megkerestük, vagy hogy találkozik ma itt velünk?
Nem. Nem.
Jó. Fontos, hogy ez maradjon is így,
ha azt akarja, hogy ez a kommunikációs csatorna köztünk nyitva maradjon.
Kérem, foglaljon helyet.
Ahogy mondtam a telefonban,
szerintem a kormánya információkat tart vissza magától,
arról, hogy miért akadtak meg a lánya kiszabadítására irányuló tárgyalások.
Bocs, de ki maga?
Peter vagyok.
A helyzet a következő:
néhány hónappal ezelőtt
letartóztattak itt egy Izraelbe látogató orosz állampolgárt.
A neve Nadja Petrovszkij. Én vagyok az őt képviselő ügyvéd.
Kiderült, hogy Petrovszkij kisasszony tud olyan dolgokat, amik, hogy úgy mondjam,
igen érzékenyek Oroszország számára.
Izrael a jövő héten ki akarja adni őt az Egyesült Államoknak.
Nagyon fontos nekünk, hogy Nadja ne kössön ki az USA-ban.
Az elmúlt hetekben egy közvetlen cserén dolgoztunk.
Nadja visszatér Oroszországba,
és cserébe a maga lányát visszaengedik Izraelbe.
Hűha. Oké. Én erről semmit sem hallottam.
Bocsánat, de azt mondta: „Fontos nekünk.”
Segítene megérteni, ki az a „nekünk”?
Magyarázza el, hogy bizonyos kérdéseket ne tegyen fel.
Jobb, ha azt mondjuk…
Jó, máshogy kérdezem.
Nézze, mi itt… találkozunk, ebben a hotelben,
nem az orosz követségen, nem a külügyminisztériumban.
Honnét tudhatom, hogy akivel beszéltem telefonon, az tényleg az én lányom?
Hozza be.
Nem azt. A másik bőröndből.
Mutassa meg neki.
Beszélhetek újra vele?
Még nem.
Először segítenie kell visszajuttatni Nadját Oroszországba.
Beszélhetek a kormánnyal, amint itt végeztünk.
Sajnos úgy tűnik, hogy a kormánya nem bízik meg teljesen magában,
mivel heteken át titkolták maga előtt ezt az információt.
Jól van. Akkor… Akkor bemehetek a tévébe.
Adhatok egy interjút, ami nyomást helyez a kormányra.
Sajnos ez sem lehetséges igazán.
Miért… Miért nem?
Titoktartási parancsot adtak ki az ügyre.
Akkor… Nem értem.
Miért hívtak fel engem? Miért… Én mi mást tudok tenni?
Az a helyzet iróniája, hogy ezt egy pillanat alatt meg lehetne oldani.
Ha Nadja volna kedves aláírni a fellebbezést,
- valószínűleg Oroszországba küldenék. - Fellebbezést?
Úgy állították be, hogy ő egy kiberbűnöző zseni.
De valójában csak egy naiv kislány.
Még úgy is álmodik, mint egy kislány.
Fantáziál erről a tündérmeséről, hogy az USA alkut ajánl neki,
és új életet kezdhet Malibu Beachen.
NADJA PETROVSZKIJ
De a valóság az, hogy egy amerikai sitten fog rohadni évekig,
mielőtt visszadeportálják Oroszországba.
Azt akarjuk, hogy győzze meg, hogy aláírja a fellebbezést.
Senkije sincs a világon.
Család nélkül nőtt fel… egy nevelőotthonban.
Bizonyos szempontból mi voltunk a családja, leginkább mi voltunk a szülei.
És most ellenünk lázad.
Viszont a maga céljai átláthatóak és tiszteletreméltóak.
Talán a maga őszinte érvelése megérinti.
Mikor találkozhatok vele?
Jó, beszéltem velük. Mindent jóváhagytak.
Várni fogják a főbejáratnál.
Nagyon köszönöm, Aviva. Viszlát.
Nem lesz probléma a bejáratnál?
Külföldi állampolgár,
ezért látogathatják olyanok, akik nem egyenes ági rokonok.
Így a nevében kérelmeztem, hogy meglátogathassa.
Megpróbáljuk elsimítani.
DORI: MÉG ÁLL A MAI DOLOG?
Azt mondta, hogy a hatóságok már hetek óta tudtak erről.
Erről az egész kicserélősdiről.
Erről tudott a Shin Bet is?
Személyesen adtam be a kérelmet.
Miért?
Semmi különös, valakivel kapcsolatban álltam ott.
Nem említette.
Ez a kiadatás nagyon fontos az Államoknak,
így nyilván nem volt oka informálnia magát.
Sőt, épp ellenkezőleg.
DORI: ORNA?
Nem, nem, nem…
Azt mondta, az ügyvédem az. Ez nem az ügyvédem.
- Hogy érti? - A kisasszony ügyvédje vagyok.
- Felírtam őt a látogatók listájára. - Ne magyarázkodjon. Vigyen ki!
Nagyusa,
- az előző ügyvédje visszavonult. - Visszavonult, tudom.
És maga is vissza fog, ha megfenyegetik, ahogy őt.
Ki ez a nő?
Én nem írtam fel a listára. Mit bámul?
Mit bámul? Azt hiszi, ez valami cirkusz?
Mi folyik itt? Ki ez a nő?
Én vagyok az ügyvédje, és én… Nagyusa, kérem.
Ha még egyszer Nagyusának hív, nem tudom, mit csinálok magával!
Azt hitte, ha meglátom,
elöntenek az emlékek, és futok maga után, mint egy kislány?
Ne jöjjön a közelembe!
Hé, elég legyen!
Ő nem annak a drogos csajnak az anyja?
Igen, ő annak a Gali Levynek az anyja, akit lecsuktak Oroszországban.
Oké.
Tíz perc.
Jöjjön.
Miért nem írt rendes kérelmet?
Bocsánat, ha ő kéri…
Nem volt ott…
Azt hiszem, értem.
Megígérték, hogy elengedik a lányát, ha mi van? Ha visszatérek Oroszországba, igaz?
Nagyjából.
Jó, beszéljünk.
- Jó. - Van fájdalomcsillapítója?
Paracetamolja?
Kaphatok még kettőt?
Későbbre.
Akkor talán én… én elkezdem.
Ez itt a lányom. Gali.
Érdekes fotót választott.
Tényleg?
Ezt nem mutatják, mikor a tévében van.
Igaz. Ezt nem.
A média-tanácsadómnak nem tetszik ez a kép.
De maga úgy érzi, ez a lánya másik oldalát mutatja.
Olyasmit, amit túl bonyolult elmagyarázni egy ötperces interjúban.
Pontosan.
Például azt a tényt, hogy veszélyes bűnöző?
Ja, igen. De…
Én tudom, miért vagyok itt.
Szóval…
Azt 100%-ra mondhatom, hogy ha csak egy kis drogról lenne szó,
akkor most nem lennénk itt.
Tehát mit akar mondani?
Tehát azt mondom… ha kiutat ajánlanak a lányának,
valószínűleg el akarja fogadni. Gyorsan.
Ezért vagyok itt.
Nézze, nem tudom, mit tett, amiért idekerült.
De azt gondolom, van valami magában.
Törődik a dologgal.
Mert belement, hogy beszéljen velem.
Mert talán van magában valami, ami segíteni akar.
Megteszem. Aláírom a fellebbezést.
De van egy feltételem.
El kell küldenem egy levelet. Magánúton, nem a börtönön keresztül.
He megtudom, hogy megmutatta az ügyvédnek vagy bárki másnak, engem többet nem lát.
Küldje el. Aztán jöjjön vissza.
Rendben.
Yelena? Már úton vagyok. Felébredt?
Még nem.
Az orvos megnézte?
Igen. Elmagyarázta, hogy a CRP még mindig emelkedik,
mert a tüdőgyulladás nem reagál az antibiotikumra.
Úgyhogy megpróbálják másik antibiotikummal, és megint vettek vért.
És megismer téged?
Nem.
Pihenj kicsit.
- Jól van, pá. - Pá.
Orna.
Orna, várj, megmagyarázok valamit.
- Állj meg! - Ne gyere ide! Nem kéne itt lenned.
Ez nem fekete-fehér. Nem mondtak el mindent.
Oroszország nem egy homogén blokk, számos erő van.
Van egy józan, diplomatikus hang,
aztán van egy rakás seggfej keselyű,
ezek a hírszerző ügynökségek.
Eleve ők csukták le Galit, hogy adunak használják az ügynökük kiszabadításához.
Meglátod, ahogy Nadja Petrovszkijt az USA-ba viszik,
a keselyűk is eltűnnek,
és újra dolgozhatunk józanul, józan emberekkel…
De te tudtad, Dori.
Pontosan tudtad, miért áll a dolog. A szemembe nézve hallgattál.
Nem akartam eltitkolni előled semmit.
El akartam mondani mindent. Csak féltem, hogy ez történik.
Hogy nem tudsz ellenállni, és a végén igazolod a számításukat.
Tudod, mivel vádolják az ügynököt, akit ma megismertél?
Nem mondták?
De miért tudod, hogy találkoztunk?
Mert ez a munkám.
Ő nem egy kölyök, mint Gali.
Egy olyan nővel találkoztál, aki egy hackeregységet vezetett,
akik rémisztő dolgokat csináltak világszerte. Zsarolás, csőbe húzás… Roni…
- Ne hagyd, hogy kihasználjanak. - Hagyjuk.
Erre felelj.
Ha nem adják ki az USA-nak,
az keresztbe tesz neked, személyesen neked?
Igen.
Igen, nyilván.
Oké.
Orna, ezekben az emberekben nem bízhatsz.
És benned igen?
FORDÍTÁS OROSZ - ANGOL
Legdrágább Koljám! Úgy írom ezt, hogy tudom, kiráz a hideg. Légy erős, bébi.
NADJA.EXE + KOLJA
NADJA.EXE
BOLDOGAT KOLJA!!!
Nem tehetek mást, véget vetek a dolognak.
Úgy emlékezz rám, amilyen voltam, Nagyenyka.
- Halló? - Vadim, bocs, hogy későn hívom.
Valamit nem mondtam el magának,
- valami fontosat. - Orna, nem a maga hibája.
Mi nem az én hibám?
A paracetamol.
- Halló? - Igen…
Azt hittem, emiatt hív.
Nadja éjjel megpróbált öngyilkos lenni. Fájdalomcsillapítóval.
A börtön szerint hónapok óta gyűjtötte.
Több mint 50 szemet vett be.
Hogy van?
Az intenzív osztályon van.
Átvitték a börtönkórházba.
Értem…
Mit nem mondott el nekem?
Halló?
Hogy újra találkoznom kell vele.
Meglátogathatom ott, ahová átvitték?
Köszönöm.
Üdv.
Hogy érzi magát?
Mint akinek 100 csövet dugtak le a torkán.
Elhoztam Gali néhány ruháját.
Gondoltam, talán át akar öltözni.
Úgy nézem, nagyjából hasonló a mérete.
Figyeljen, a gyógyszer, amit adtam… Nem gondoltam, hogy ezt fogja…
Ne féljen. Az a kettő, amit adott, nem oszt, nem szoroz.
Kollektív munka volt.
Akkor is rosszul érzem magam.
Megnyugodhat.
Ha tényleg meg akarnám ölni magam, akkor most nem beszélnénk.
Csak kellett a friss levegő.
Nem hinném, hogy ilyen levelet írt volna, ha csak friss levegőre vágyik.
Elolvasta a levelemet?
Ki az a Kolja?
Semmi köze hozzá.
A testvére? Úgy ír neki, mintha az öccse lenne.
Nincs testvérem.
Akkor egy srác a nevelőotthonból?
Na mindegy, az…
Az nyilvánvaló, hogy fontos magának.
És nem az Államokban van, hanem Oroszországban. Ott van.
Kérem.
Ne próbáljon manipulálni.
Én lényegében ebből élek. Nem ismer engem.
Ha azt hiszi, hogy az amerikaiak alkut ajánlanak…
Tudom. Nem vagyok hülye.
De nem megyek vissza azok közé Oroszországba.
Bocsánat. A férjem ápolója. A férjem nagyon beteg.
Igazából haldoklik.
És a lányom nincs itt, hogy mellette lehessen.
Akkor most sajnálnom kéne magát, vagy ilyesmi?
Nézze…
Megértem, hogy most nem törődik saját magával. Én értem.
De azt is… Tudom, hogy van szíve.
És igen, van lehetősége megmenteni a lányomat.
Megérti ezt?
Csak mondja meg…
van-e bármi esélye, hogy aláírja ezt a fellebbezést.
Amint látja…
én inkább meghalok.
Sajnálom a lányát.
Üdv, Orna, itt dr. Dror a C belosztályról.
Benny állapota romlott az éjszaka.
Kérjük, jöjjön be, amint tud.
Sajnos már nem reagál a kezelésre.
Átvittük egy steril részlegre, hogy megelőzzük a fertőzést,
és be is kellett nyugtatóznunk. Nagyon nyugtalan volt.
Folyton levette az oxigénmaszkját.
Majd ha itt lesz, beszélhetünk a továbbiakról.
Köszönöm.
Kulcs…
- Kulcs… - Szia.
Kulcs…
Eltetted a kulcsot?
Milyen kulcsot?
Nem, Benny, nem vagy lekötözve.
Múlt éjjel le voltál, mert kicsit izgatott voltál, és nem akarták, hogy megsérülj,
de nincs lekötözve a karod, szerelmem.
Nincs lakat. Nem kell kulcs.
Fogd a kulcsot, és menj el a postafiókhoz.
Jól van.
Megyek, ha Yelena megérkezett.
Tegyük vissza a maszkodat.
- Ez nem jó neked. - Ne…
Ez fontos.
Most menj,
és csináld, amit kértem.
Gyere ide.
Ne mondd el anyának.
Gali,
fogd a kulcsot, és csináld, amit megígértél.
Ne aggódj, Gali. Anya nem lesz mérges.
Nem lesz mérges.
POSTAFIÓK 215.
Anya, beszélhetünk valamiről?
Mi az? Mi történt?
Délelőtt találkoztunk Ben Dovval.
Ijesztő prognózist adott arról, mi jön.
Van gyógyszer, ami segít, van, ami árt.
Minden egy vagyonba kerül, mert nem fedezi a biztosítás,
és döntenünk kell, itt és most.
És mindenki erőlteti, hogy döntsünk, mert beszívta a gyorsan romló fajtát.
Ez gáz.
És apa hogy fogadta?
Rögtön rohant elmondani a testvéreinek.
Hihetetlen…
Annyira fontos neki, hogy mindenről beszéljen,
mindent eltervezzen, ahogy a „menyasszörnyek” tervezik az esküvőt.
Esküszöm, szerintem élvezi is.
Mi az, te sírsz?
Lehet.
- Nem szabad sírnod, az anyukám vagy. - Oké.
Ez nyugtalanító.
Jól van, kész is, megvagyok.
Még nedves. Nagyon nedves.
- Jól van, ennyi volt. - Kérlek, hagyd abba.
- Jól van már. Akkor indul… most. - Most.
Az én elhanyagolt kislányom.
Figyelj rám.
Tudom, olyan érzés, mintha az egész életünkre rátelepedne,
de megígérem, hogy nem lesz mindig ilyen. Jó?
Na és mi van?
Veled minden rendben?
Ja, prímán vagyok.
Az jó.
Legalább ennyi.
Tudja, hogy nem várják tárt karokkal az Államokban,
de mégsem… nem akar visszamenni Oroszországba.
Igen, mi is észrevettük.
Talán ha… Talán ha felajánlhatnék neki valamit?
Ígérhetnék vagy adhatnék neki valamit?
Nézze, Peter, vissza kell kapnom a lányomat.
Az apja nagyon beteg. Szüksége van rá. Látnia kell az apját.
Sajnálom, de nem én szabom a feltételeket.
Az én munkám annyi, hogy telefonálok egyet.
Nadja vagy belemegy a fellebbezésbe, vagy nem megy bele.
Ha nem megy bele, akkor nagyon sajnálom.
Igen, mindenki sajnálja.
Hogyan?
Maga sajnálja, ő sajnálja… Mindenki folyton sajnálkozik.
Én is sajnálom.
Tudom, hogyan írattassam alá vele a fellebbezést.
Kért, hogy küldjem el ezt a búcsúlevelet, mielőtt öngyilkosságot próbál elkövetni.
Sokat romlott az elmúlt pár órában.
Agykárosodást szenvedett.
Ezen a ponton keveset tehetünk az aktív kezelés terén.
Ez egy jó darabig eltarthat, úgyhogy a segítő gondozásra fókuszálunk,
- hogy minél kényelmesebb legyen neki. - Értem.
Kösz, Sivan. Menjünk tovább a következő beteghez.
DORI: GYERE A KÁVÉZÓBA. BESZÉLNÜNK KELL.
Mit keresel itt?
Ki ez?
- Ez jó dolog, hidd el. - Üdv, Orna.
Természetesen felismerem a tévéből.
Guy vagyok. Dori munkatársa.
Foglaljon helyet.
Gondolom, most sok minden kavarog a fejében.
Te követsz engem? Miért vagy itt?
Ez olyasmi, amit hallanod kell.
Csak pár perc.
Orna, jelenleg dolgozunk egy szerződésen Oroszországgal, a szíriai rendezésről.
A miniszterelnök szándéknyilatkozatot írt alá,
hogy Gali elengedése kötelező kitétel lesz a szerződésben.
Eddig nem akarták összekötni ezeket a problémákat.
Orna, mi nem ismerjük egymást, de Dori kezeskedik értem,
hogy nem a legkedvesebb, ellenben precíz ember vagyok.
És én mondom, ez az alku
hazahozza a lányát, garantálom.
Csak beletelik egy kis időbe.
Mennyi időbe?
Fél év és egy év között.
Nem. Akkor nem.
Az apjának nincs hátra fél éve.
Nem várhatja, hogy siettessék a tárgyalást,
ami komoly katonai konfliktust előzne meg,
csak mert egy túrázót lecsuktak, miután megjött Indiából.
Azt is tudjuk, hogy a férje fent betegeskedik egy kis szobában.
Ahol a személyzet 50 másik betegért felel.
Ez nem lehet könnyű.
Hozzáférésünk van egy VIP egészségügyi rendszerhez.
Egy telefon,
és a férje 24 órás ellátást kap privát szobában.
Köszönöm. Nem érdekel.
Orna.
Ha most kisétál, ne legyenek illúziói.
A farkunkat csóválva jöttünk, de ha kell, tudunk harapni is.
Erre semmi szükség.
A látogatások Nadjánál, hogy próbálta befolyásolni,
az utak a La Gardia utcába…
Tudja, mi az az „idegen ügynökkel való kapcsolatfelvétel”? 15 év börtön jár érte.
- Guy, elég! - Fogd be, Dori!
Ha azt hiszi, azt teszi, ami a legjobb a lányának, téved.
Semmi jót nem tehet, ha börtönbe kerül.
És nagyon valószínű, hogy ez megtörténik.
Azt javaslom, gondolja át.
Ha valami rosszat tettem, rajta, tartóztasson le.
Bármilyen más ügyben keresse az ügyvédemet, Vadim Ulmanszkijt.
Szép napot.
Orna.
Sajnálom, nem mondta, hogy ezt fogja csinálni.
Mi mást mondtál még neki rólam?
Tévedés volt, segíteni akartam. Hibát követtem el.
Hibákat, többes számban, oké?
Nem kellett volna eltitkolnom Nadját, és eleve nem kellett volna idehoznom téged.
És biztos más is van még,
az én hibám, de tényleg segíteni próbáltam.
Kinek az oldalán állsz, Dori? Egyáltalán velem vagy?
Persze hogy veled. Csakis veled.
Akkor szerinted most mit kéne tennem?
- Orna… - Nem. Velem vagy, igaz?
Akkor kérlek, mondd el.
Most mit csináljak?
Fogadd el ezt az alkut.
Már nem hiszek neked.
Köszönöm.
Látom, hordod az egyik pólót.
Igen.
Az itteni ruhák nagyon büdösek.
Akár a kukazsákot is felvehetném. Az is fejlődés lenne.
De amúgy nem, jó póló. Kösz, hogy jött.
A lánya ezt a zenét szereti?
Ez egy… Ez egy együttes?
Egy orosz együttes. Ugyanabból a városból, mint én. Doni Rosztovból.
Lejátszhatok valamit magának?
Gali sokat hallgatta ezt a dalt. A kedvencei között volt.
Ismeri?
A dalt nem, de a nevet már hallottam.
Jurij Glaszkov.
Ez a szám címe is.
Tudja, mivel vádolnak az Államokban?
Azt mondják, ha egy ügyfélnek hacker kellett egy projekthez, hozzám fordult.
Én meg összekötöttem a melóra megfelelő emberekkel.
Szóval Jurij Glaszkov… ő egy kicsit ilyen.
Csak ő az ügyfeleinek fegyvert szerez.
Fegyvert árul Oroszországban?
Hogy tudok beszélni vele?
Van egy gondja, amire megoldás kell?
Nem, nem. Csak… Nekem csak… Beszélnem kéne…
Kicsit nehéz lenne beszélnie vele.
Miért?
Én csakis azért tudom a nevét,
mert valaki vérdíjat tűzött ki a fejére.
Tudja, ő felszívódott. És egyesek már keresik.
Hogy van a férje?
Nincs jól.
Azt reméltem, Gali még el tud búcsúzni tőle.
Remélem, megért engem… legalább egy kicsit.
Igen, megértem.
Nadja, sajnálom.
Mit?
Alá fogja írni a fellebbezést, és vissza fog térni Oroszországba.
Átadtam nekik a levelet, Nadja.
A levelet, amit Koljának írt. Már beszéltek vele.
Úgyhogy ha fontos magának, és egyértelmű, hogy fontos, akkor együttműködik.
Maga egy szörnyeteg.
Nyikita! Nyikita!
Vidd el innét, Nyikita!
Orna, remélem, Gali sose jön vissza.
Remélem, megrohad, ahol van, és soha többet nem hall róla.
Remélem, hogy ott hal meg!
Remélem, ott hal meg!
Vigyétek innét!
Remélem, a lánya a pokolban rohad meg!
Remélem, sose látja többé a lányát!
Remélem, meghal!
Remélem, hogy soha, de soha nem látja többet!
Akkor most hogy megy tovább a dolog?
Vadim és Nadja ma reggel beadták a fellebbezést.
Engedélyezték a sürgős bírósági meghallgatást. Valószínűleg most zajlik.
Jó, de… Gali?
Ahogy mondtam, szabadon engedik a következő pár napban.
Hamarosan látja.
Jó.
Most elmegy? Nem marad itt, míg minden el nem rendeződik?
Nem, sajnos.
Orna, egy élmény volt.
Ez a legjobb Nadjának.
Néha segíteni kell, hogy az illető segítsen magán.
És gratulálok a nagyon szép eredményért.
- Gali Levy anyja? - Igen.
Vissza fog jönni. Meglátja, visszajön.
Köszönöm.
- Nagyon köszönöm. - Isten áldja.
Orna Levy?
Rendőrség.
Jöjjön, őrizetbe vesszük.
Várjanak, várjanak.
- De mit akarnak? - Kérem, jöjjön velünk.
Várjanak egy percet…
Kikkel találkozott a La Gardia hotelszobájában?
Peterrel, akivel beszéltem,
és Vadimmal,
Nadja ügyvédjével.
És két másik emberrel, akik…
meg se szólaltak, és egy biztonsági őrrel, azt hiszem.
Erre szükség van?
A barátja halott.
Egy életfogytos rab, útban a bíróságra.
HALÁLRA KÉSELTEK EGY OROSZ ŐRIZETEST.
Csak a jó alkalomra vártak.
Ez meglepi magát?
Én nem…
Nem érzem jól magam.
Az orosz barátai, akikkel kapcsolatban állt…
Várjon, rosszul vagyok. Segítségre van szükségem.
Igyon. Cukros.
Akikkel kapcsolatban állt az orosz egységből,
nem mondták, hogy a meggyilkolását tervezik?
Nem mondhatja, hogy nem szóltunk.
Én…
Kérem, hadd beszéljek Dorival. Megkaphatom a telefonomat?
- Nem. - De én…
Még távolról sem végeztünk.
- El se kezdtük. - Én…
Nem érzem jól magam.
- Oké. - Egy pillanat, én…
Mondom, orvosra van szükségem. Tényleg rosszul vagyok.
Ez nem segít magán.
Itt maradunk, ameddig csak kell.
Órákig, napokig, sőt ha kell, hetekig.
Ne most.
Mondom, ne most!
Meni hívatja.
Megtudhatnám, mi olyan sürgős?
Parancsoljon.
Nahát, a sors fintora! Folyton összefutunk.
Nem veszik fel az oroszok, igaz?
Mind elmentek, még a kis duci kipás is.
Az izraeli… De menjünk, majd útközben beszélünk.
- Menjek magával? - Igen, igen, megyünk.
IZRAELI RENDŐRSÉG TEL AVIV-I KÖZPONT
Tudja, sokszor láttam a tévében,
interjút adni. Nem volt könnyű nézni.
Ahogy próbálja eladni a szegény Bambit mindenkinek, aki vevő rá.
A kis törékeny jószágot,
a szomorú barna szemével.
- Kék a szeme. - Nem arról a Bambiról beszélek.
Mindegy, mondtam nekik: „A férje haldoklik,
a lánya börtönben van, beültették a hintába. Szálljatok le róla.”
De ez a Guy? Egy nagy, vaskos nulla.
Nem mintha a maga barátja nagy fogás lenne, köztünk szólva.
És hogy engedték, hogy kihozzon?
A nevem Rita,
és a védelmi minisztérium különleges attaséja vagyok.
- Akkor a Moszadnak dolgozik? - Nem, se Moszad, se Shin Bet.
Csak Rita. Nagyon különleges jogosítványom van.
Milyen „jogosítvány”?
Egy poszt, afféle biankó meghatalmazás,
az észszerűségen belül. Indíthatok háborút? Aligha.
De ha elengedek valami szegény anyát, aki nem is csinált semmit?
Nem a világ vége.
De veszi az adást, nem? Ez biztosítja, hogy nem élek vissza vele,
ezek a fékek és ellensúlyok, amikkel az állam él.
Tényleg van itt pár okos ember.
Mondja, tényleg nem tudta, hogy meg fogják ölni?
Miért ölték meg? Aláírta a fellebbezést.
A fellebbezést vagy elfogadják, vagy sem.
Így viszont biztosra mentek.
- Mire van jogköre? - Hogyan?
Azt mondta, nagyon különleges jogosítványa van.
Igen. Hogy hazahozzam a lányát Izraelbe, és kihallgassam.
Jó estét!
Nézze, mindketten azt akarjuk, hogy visszajöjjön.
Maga azért, mert a lánya,
és születése óta azt mossák az agyába, hogy erre rendeltetett.
Én azért akarom visszahozni,
mert tud valami olyat, ami döntő fontosságú nemzetbiztonsági szempontból.
Gondolom, erről nem beszélt, igaz?
Miről?
Nézze, összességében eszméletlen munkát végzett.
A médiával, a politikusokkal…
De most már sajnos ezeknek a lehetőségeknek végük,
a kis orosz barátnőjével együtt.
Hát azt gondoltam, menjünk el együtt Oroszországba,
beszéljünk pár emberrel,
együnk jó kajákat,
keverjünk egy kis bajt,
és hozzuk haza „mindenki lányát”.
És ha ez magának nem felel meg, nem gond.
Egye meg a pitáját,
visszakísérjük az őrizetbe.
Mi az, meglepődött? Ez nem Monopoly.
Nincs „kijöhetsz a börtönből” kártya.
A lányával nagy társasjátékosok, igaz?
Beszéltem az egyik orvossal.
Nagyon-nagyon elégedettek.
Azt mondják, tényleg javulsz,
és még az is lehet, hogy holnap hazajöhetsz.
És beszéltem Amival.
Ő és Sivan ma átjöttek.
Kitakarítottak, rendbe rakták a házat.
Hogy szép rendes legyen neked, ahogy szereted.
És azt mondják, esni fog.
És Gali telefonált.
Azt mondta, ma este visszajön.
És velünk marad a hétvégére.
És el akarta mondani neked, hogy olyan nagyon szeret.
És hogy te vagy…
a legjobb apa a világon.
VIGYÁZAT! MÉREG! SZERETLEK: BENNY
Jó éjt, szerelmem.
Olyan nagyon szeretlek.
GALI
THE PHANTOM LIMB
RITA: RF267-ES JÁRAT, SENKIVEL SE BESZÉLJEN AZ ÚTON.
A feliratot fordította: Speier Dávid